Ilmoitus tuojille, jotka ovat tuoneet tai haluavat tuoda Euroopan yhteisöön tiettyjä CN-koodeihin 20083055 ja 20083075 luokiteltavia valmistettuja tai säilöttyjä sitrushedelmiä (kuten mandariineja) mahdollisista neuvoston asetusten (EY) N:o 519/94, N:o 3285/94 ja N:o 2201/96 mukaisista väliaikaisista suojatoimenpiteistä



Virallinen lehti nro C 236 , 02/10/2003 s. 0030 - 0030



Ilmoitus tuojille, jotka ovat tuoneet tai haluavat tuoda Euroopan yhteisöön tiettyjä CN-koodeihin 2008 30 55 ja 2008 30 75 luokiteltavia valmistettuja tai säilöttyjä sitrushedelmiä (kuten mandariineja) mahdollisista neuvoston asetusten (EY) N:o 519/94, N:o 3285/94 ja N:o 2201/96 mukaisista väliaikaisista suojatoimenpiteistä (2003/C 236/08) Komissio aloitti 11. heinäkuuta 2003 neuvoston asetusten (EY) N:o 519/94(1), N:o 3285/94(2) ja N:o 2201/96(3) mukaisen tutkimuksen valmistettujen tai säilöttyjen lisättyä alkoholia sisältämättömien, lisättyä sokeria sisältavien mandariinien (myös tangeriinien ja satsumien), klementiinien, wilkingien ja muiden niiden kaltaisten sitrushedelmähybridien, jäljempänä "tarkasteltavana oleva tuote" tuonnissa(4). Tarkasteltavana oleva tuote luokitellaan tällä hetkellä CN-koodeihin 2008 30 55 ja 2008 30 75. Nämä CN-koodit annetaan ainoastaan ohjeellisina. 1. Mahdollisten väliaikaisten suojatoimenpiteiden harkinta Komissio tarkastelee parhaillaan alustavan tutkimuksensa tuloksia sen määrittämiseksi, ovatko väliaikaiset suojatoimenpiteet perusteltuja sekä niiden muodon päättämiseksi. Tässä yhteydessä harkitaan tariffikiintiön perustamista, joka jaetaan tuojien kesken myöhemmin määriteltävien perusteiden mukaisesti, ja jonka ylittävältä tuonnin osalta peritään suojatulli. Jotta komissiolla on kaikki tällaisen järjestelmän soveltamiseen tarvittavat tiedot, se pyytää tuojia, jotka ovat tuoneet tai haluavat tuoda tarkasteltavana olevaa tuotetta yhteisöön, pyydetään toimittamaan alla esitetyt tiedot. 2. Tuojilta pyydettävät tiedot Komissio pyytää kaikkia tuojia, jotka ovat tuoneet tai haluavat tuoda tarkasteltavana olevaa tuotetta yhteisöön: a) ilmoittamaan komissiolle, haluavatko ne tuoda tarkasteltavana olevaa tuotetta tariffikiintiön rajoissa ja missä määrin (tonneja, nettopaino), sekä b) toimittamaan seuraavat tiedot komissiolle: i) tuojan nimi, osoite, faksinumero ja sähköpostiosoite; ii) tarkasteltavana olevan tuotteen määrät (tonneja, nettopaino), jotka ne ovat tuoneet EU:hun seuraavina ajanjaksoina: 1.10.1999-30.9.2000, 1.10.2000-30.9.2001, 1.10.2001-30.9.2002 ja 1.10.2002-30.9.2003; iii) tarkasteltavana olevan tuotteen määrät, jotka ne arvioivat tuovansa 1.10.2003-30.9.2004. Huom: Kohtia ii) ja iii) koskeviin vastauksiin on liitettävä todistusaineistoa (esimerkiksi sopimusten kopioita, laskuja tai muita asiakirjoja, jotka todistavat annetut luvut oikeiksi). 3. Määräaika Täydelliset vastaukset on toimitettava komissiolle 7 päivän kuluessa tämän ilmoituksen julkaisemisesta. 4. Kirjalliset vastaukset ja kirjeenvaihto Kaikki merkitykselliset tiedot on ilmoitettava komissiolle kirjallisesti (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- tai teleksinumero). Komission osoite: European Commission Directorate General for Trade Directorate B Office: J-79 5/16 B - 1049 Brussels Fax (32-2) 295 65 05 Teleksi COMEU B 21877. (1) EYVL L 349, 31.12.1994, s. 53. (2) EYVL L 67, 10.3.1994, s. 67. (3) EYVL L 297, 21.11.1996, s. 29. (4) EUVL C 162, 11.7.2003, s. 2.